CELEX: 32004R1333
Language: lt
Date: 2004-07-20 00:00:00
Title: 2004 m. liepos 20 d. Komisijos reglamentas (EB) Nr. 1333/2004, dėl nuolatinio leidimo naudoti pašaruose tam tikrus priedus(Tekstas svarbus EEE)

21.7.2004   
            
            
               LT
            
            
               Europos Sąjungos oficialusis leidinys
            
            
               L 247/11
            
         
      KOMISIJOS REGLAMENTAS (EB) Nr. 1333/2004
   2004 m. liepos 20 d.
   dėl nuolatinio leidimo naudoti pašaruose tam tikrus priedus
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1970 m. lapkričio 23 d. Tarybos direktyvą 70/524/EEB dėl pašarų priedų (1), ypač į jos 3 straipsnį ir 9d straipsnio 1 dalį,
   kadangi:
   
               (1)
            
            
               Direktyvoje 70/524/EEB numatyta, kad Bendrijoje naudotiniems priedams turi būti suteiktas leidimas. Tos direktyvos C priedo II dalyje nurodytus priedus gali būti leidžiama naudoti neribotą laiką, jei laikomasi tam tikrų reikalavimų.
            
         
               (2)
            
            
               Laikinai naudoti mikroorganizmų preparatą Enterococcus faecium (NCIMB 11181) pirmą kartą buvo leista veršeliams ir paršeliams Komisijos reglamentu (EB) Nr. 2690/1999 (2).
            
         
               (3)
            
            
               Buvo pateikti nauji duomenys pagrįsti paraišką dėl leidimo naudoti minėtą mikroorganizmą neribotą laiką. Paraiškų įvertinimas rodo, kad visais atvejais laikomasi Direktyvoje 70/524/EEB nustatytų šių leidimų išdavimo sąlygų.
            
         
               (4)
            
            
               Todėl turėtų būti leidžiama neribotą laiką naudoti šį mikroorganizmą veršeliams ir paršeliams taip, kaip nurodyta šiame priede.
            
         
               (5)
            
            
               Minėtų paraiškų įvertinimas rodo, kad yra reikalinga tam tikra darbuotojų apsaugos nuo šio reglamento priede nurodyto pašarų priedo poveikio tvarka. Tokia apsauga turėtų būti užtikrinta taikant 1989 m. birželio 12 d. Tarybos direktyvą 89/391/EEB dėl priemonių darbuotojų saugai ir sveikatos apsaugai darbe gerinti nustatymo (3).
            
         
               (6)
            
            
               Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Šiame priede nurodytą preparatą Enterococcus faecium (NCIMB 11181) leidžiama neribotą laiką naudoti kaip pašarų priedą laikantis tame priede nustatytų reikalavimų.
   2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2004 m. liepos 20 d.
      
         
            Komisijos vardu
         
         David BYRNE
         
         
            Komisijos narys
         
      
   
   
      (1)  OL L 270, 1970 12 14, p. 1. Direktyva su paskutiniais pakeitimais, padarytais Reglamentu (EB) Nr. 1756/2002 (OL L 265, 2002 10 3, p. 1).
   
      (2)  OL L 326, 1999 12 18, p. 33.
   
      (3)  OL L 183, 1989 6 29, p. 1. Direktyva su paskutiniais pakeitimais, padarytais Europos Parlamento ir Tarybos Reglamentu (EB) Nr. 1882/2003 (OL L 284, 2003 10 31, p. 1).
   
      PRIEDAS
      
                  EB Nr.
               
               
                  Priedas
               
               
                  Cheminė formulė, apibūdinimas
               
               
                  Gyvūno rūšis arba kategorija
               
               
                  Ilgiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimas galioja
               
            
                  Aktyvumo vienetų/kg visaverčio pašaro
               
            
                  Mikroorganizmai
               
            
                  E 1708
               
               
                  
                     Enterococcus faecium
                  
                  NCIMB 11181
               
               
                  
                     Enterococcus faecium preparatas, kuriame yra ne mažiau kaip:
                  
                               
                           
                           
                              4 × 1011 CFU/g priedo (miltelių pavidalo) ir
                           
                        
                               
                           
                           
                              5 × 1010 CFU/g priedo (apvalkale)
                           
                        
               
                  Veršeliai
               
               
                  6 mėn.
               
               
                  5 × 108
                  
               
               
                  2 × 1010
                  
               
               
                  Priedo ir premikso vartojimo instrukcijose nurodyti laikymo temperatūrą, laiką ir stabilumą granuliuojant.
               
               
                  Neribotą laiką
               
            
                  Paršeliai
               
               
                  —
               
               
                  5 × 108
                  
               
               
                  2 × 1010
                  
               
               
                  Paršeliams maždaug iki 35 kg.
                  Priedo ir premikso vartojimo instrukcijose nurodyti laikymo temperatūrą, laiką ir stabilumą granuliuojant.
               
               
                  Neribotą laiką